2020. gada 16. septembrī Rīkojums Nr. 517

Rīgā (prot. Nr. 54 9. §)

**Par Rīgas vēsturiskā centra saglabāšanas un attīstības padomi**

1. Saskaņā ar Rīgas vēsturiskā centra saglabāšanas un aizsardzības likuma 10. pantu apstiprināt Rīgas vēsturiskā centra saglabāšanas un attīstības padomi šādā sastāvā:

A. Ancāne – Nacionālās kultūras mantojuma pārvaldes Arhitektūras un mākslas daļas vadītāja;

J. Asaris – Nacionālās kultūras mantojuma pārvaldes Kultūras priekšmetu aprites daļas vadītājs, arheologs;

V. Brūzis – Rīgas pilsētas būvvaldes Arhitektūras pārvaldes Rīgas pilsētas kultūras pieminekļu aizsardzības nodaļas vadītājs;

J. Dambis – Nacionālās kultūras mantojuma pārvaldes vadītājs;

A. Kronbergs – arhitekts, kultūras ministra uzaicināts speciālists;

A. Kušķis – Rīgas domes Pilsētas attīstības departamenta Pilsētvides attīstības pārvaldes eksperts Rīgas vēsturiskā centra UNESCO pasaules mantojuma pārvaldības plānošanas jautājumos;

A. Lapiņš – arhitekts, Latvijas Arhitektu savienības biedrs;

B. Moļņika – Apvienoto Nāciju Izglītības, zinātnes un kultūras organizācijas Latvijas Nacionālās komisijas ģenerālsekretāre;

I. Purmale – Rīgas domes Pilsētas attīstības departamenta direktore;

I. Tapiņa – Vides aizsardzības un reģionālās attīstības ministrijas Telpiskās plānošanas un zemes pārvaldības departamenta Zemes pārvaldības un plānojumu uzraudzības nodaļas vecākā eksperte.

2. Atzīt par spēku zaudējušu:

2.1. Ministru kabineta 2013. gada 16. jūlija rīkojumu Nr. 326 "Par Rīgas vēsturiskā centra saglabāšanas un attīstības padomes sastāvu" (Latvijas Vēstnesis, 2013, 138. nr.; 2014, 138. nr.);

2.2. Ministru kabineta 2017. gada 30. augusta rīkojumu Nr. 459 "Par Rīgas vēsturiskā centra saglabāšanas un attīstības padomi" (Latvijas Vēstnesis, 2017, 173. nr.).

Ministru prezidents A. K. Kariņš

Kultūras ministrs N. Puntulis